CELEX: 32021R0425
Language: lt
Date: 2021-03-09 00:00:00
Title: Komisijos įgyvendinimo reglamentas (ES) 2021/425 2021 m. kovo 9 d. kuriuo sustabdomas tam tikriems produktams iš Jungtinių Amerikos Valstijų Įgyvendinimo reglamentu (ES) 2020/1646, priėmus sprendimą dėl prekybos ginčo pagal Pasaulio prekybos organizacijos susitarimą dėl ginčų sprendimo, nustatytų prekybos politikos priemonių taikymas

2021 3 11   
               
               
                  LT
               
               
                  Europos Sąjungos oficialusis leidinys
               
               
                  L 84/16
               
            
         KOMISIJOS ĮGYVENDINIMO REGLAMENTAS (ES) 2021/425
         2021 m. kovo 9 d.
         kuriuo sustabdomas tam tikriems produktams iš Jungtinių Amerikos Valstijų Įgyvendinimo reglamentu (ES) 2020/1646, priėmus sprendimą dėl prekybos ginčo pagal Pasaulio prekybos organizacijos susitarimą dėl ginčų sprendimo, nustatytų prekybos politikos priemonių taikymas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 654/2014 dėl Europos Sąjungos teisių taikyti tarptautines prekybos taisykles ir užtikrinti šių taisyklių vykdymą, kuriuo iš dalies keičiamas Tarybos reglamentas (EB) Nr. 3286/94, nustatantis Bendrijos procedūras bendros prekybos politikos srityje siekiant užtikrinti Bendrijos teisių pagal tarptautinės prekybos taisykles, visų pirma tas, kurios nustatytos Pasaulio prekybos organizacijoje, įgyvendinimą (1), ypač į jo 7 straipsnio 3 dalį,
         kadangi:
         
                     (1)
                  
                  
                     2020 m. lapkričio 7 d. Komisija priėmė Įgyvendinimo reglamentą (ES) 2020/1646 (2) dėl prekybos politikos priemonių tam tikriems produktams iš Jungtinių Amerikos Valstijų, taikomų priėmus sprendimą dėl prekybos ginčo pagal Pasaulio prekybos organizacijos susitarimą dėl ginčų sprendimo, kuriame numatyta tam tikriems į Sąjungą importuojamiems Jungtinių Amerikos Valstijų (toliau – Jungtinės Valstijos) kilmės produktams taikyti papildomus muitus;
                  
               
                     (2)
                  
                  
                     Reglamento (ES) 2020/1646 9 konstatuojamojoje dalyje nustatyta, kad Komisija ketina sustabdyti reglamento taikymą, jei Jungtinės Valstijos sustabdys atsakomąsias priemones, dėl ginčo PPO, susijusio su dideliais civiliniais orlaiviais, taikomas tam tikriems iš Europos Sąjungos importuojamiems produktams;
                  
               
                     (3)
                  
                  
                     2021 m. kovo 4 d. su Jungtinėmis Valstijomis pasiektas susitarimas keturių mėnesių laikotarpiui bendrai sustabdyti visų priemonių taikymą, kad būtų galima vykdyti derybas, kuriomis siekiama rasti subalansuotą ginčų PPO dėl didelių civilinių orlaivių sprendimą, kai tik abi ginčo šalys užbaigs savo vidaus procedūras;
                  
               
                     (4)
                  
                  
                     pagal Reglamento (ES) Nr. 654/2014 7 straipsnio 4 dalį Komisija skubos atvejais gali priimti nedelsiant taikytinus įgyvendinimo aktus, kuriais sustabdomas prekybos politikos priemonių taikymas, kai šis sustabdymas susijęs su trečiosios šalies atitinkamos priemonės pakeitimu,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/1646 taikymas sustabdomas keturių mėnesių laikotarpiui nuo šio reglamento įsigaliojimo dienos. Todėl, nedarant poveikio bet kokiam tolesniam sustabdymui ar keitimui, Įgyvendinimo reglamente (ES) 2020/1646 numatyti muitai vėl taikomi nuo 2021 m. liepos 11 d.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 189, 2014 6 27, p. 50; su pakeitimais, padarytais 2015 m. spalio 6 d. Europos Parlamento ir Tarybos reglamentu (ES) 2015/1843 (OL L 272, 2015 10 16, p. 1) ir 2021 m. vasario 10 d. Europos Parlamento ir Tarybos reglamentu (ES) 2021/167 (OL L 49, 2021 2 12, p. 1).
         
            (2)  2020 m. lapkričio 7 d. Komisijos įgyvendinimo reglamentas (ES) 2020/1646 dėl prekybos politikos priemonių tam tikriems produktams iš Jungtinių Amerikos Valstijų, taikomų priėmus sprendimą dėl prekybos ginčo pagal Pasaulio prekybos organizacijos susitarimą dėl ginčų sprendimo (OL L 373, 2020 11 9, p. 1).